Hvad er forskellen på en crosstrainer og en ellipsetrainer?
Forskellige udbydere og fitnesseksperter har forskellige meninger om netop dette. Hvor nogle benytter begge begreber, ser andre to vidt forskellige redskaber med forskellige funktioner og kvalitet. Som forskel kan her nævnes bevægelsesforløbet og placeringen af svinghjulet. Ved en ellipsetrainer er svinghjulet foran. Derfor er der her også tale om en såkaldt "front wheeler". Et centralt kendetegn på en ellipsetrainer er fodpedalernes elliptiske bevægelser. Redskaber hvor svinghjulet sidder bagved bliver som regel kaldet for "back wheeler". Sidstnævnte er de klassiske crosstrainere. Gennem krydsningen (engelsk to cross) af arme og ben bliver over- og underkrop trænet. Pedalernes bevægelser følger også her et elliptisk mønster.
En anden grund til at skelne mellem cross- og ellipsetrainere er udelukkende sprogligt. Amerikanske producenter brugte i sin tid for det meste betegnelsen "elliptical trainer" som så efterfølgende blev oversat til andre sprog. Derfor blev redskabet tit kaldet ellipsetrainere hos den ene udbyder, mens de andre steder blev kaldet for crosstrainere.
Hyppigt følger der også en generel kvalitetsbedømmelse med, når man snakker om cross- eller ellipsetrainere. Efter vores mening er en skelnen mellem cross- og ellipsetrainere dog ikke andet end forvirrende. Pga. redskabernes store ligheder mht. funktioner og virkning benytter vi hos Fitshop begrebet synonymt. En faktisk forskel mellem cross- og ellipsetrainere er kun, hvor svinghjulet sidder. Redskaber der har svinghjulet foran giver en mere elliptisk bevægelse, der som regel er længere og fladere, hvilket sørger for en ekstra behagelig løbefornemmelse. Desuden kan der med denne slags konstruktion indstilles en smallere pedalafstand. Dermed minder bevægelserne endnu mere om jogging eller gang. På redskaber med svinghjulet bagved er bevægelserne i sammenligning kortere og mere vertikale og opadgående, hvilket stimulerer andre muskler. Pedalafstanden er som regel også større her.
Vi benytter hovedsageligt begrebet crosstrainer for de redskaber, vi har i vores sortiment, da dette navn er mere brugt i Europa. Om der er tale om crosstrainer X eller ellipsetrainer Y, med svinghjulet foran eller bagved - med begge redskaber kan du ledskånende gennemføre allround træning for over- og underkrop, og du kan forbedre din kondition, velvære og helbred på lang sigt. Du skal derfor finde ud af, hvad dit foretrukne bevægelsesmønster er i stedet for at bliver forvirret af begreberne, når du vælger model.